සංසාර පුරුදු සමග එන මතක සටහන් වඩාත් හුවා දක්වන ප්‍රචලිතම අවස්ථාව වනුයේ පෙර ආත්ම තොරතුරු පවසන කුඩා ළමුන්ය. මොවුන් සාමාන්‍ය ළමයින්ට වඩා බුද්ධිමත් සහ විචාරශීලී අය බවත්, මතකය සහ භාෂා කුසලතා අතින් ඉදිරියෙන් සිටින බවත් මහාචාර්ය හැරඩ්සන් පවසයි. දියුණු කළ මනසේ ප්‍රතිරාවය ඉදිරි භවය තුළින් දැකිය හැකි බව මෙයින් සනාථ වෙයි. ජීවිතයේ මුල් දසකයේදීම පූර්ව මතකය ඉවත්ව යන නමුදු කලාතුරකින් ඇතැමුන් තරුණ විය කරාද සිය ජීවිතය කාලය පුරාමද එම මතකය දරා සිටිති. සාමාත්‍ය මිනිසාට එය එසේ නොවීම ද අතිශය වාසනාවකි. එහෙත් සෑම පුද්ගලයෙකුගේම කැමැත්ත, පෞරුෂ ලක්ෂණ, දක්ෂතා, සෞඛ්‍ය, සමාජ මට්ටම යන සියලු දෙය පෙර භව අත්දැකීම්වලට අනුරූප වෙයි. ඕනෑම අයෙකුට තම ආත්මීය සංකල්පනාවන් ඔස්සේ යමින් පෙර භවයේ ස්වභාවය පිළිබඳ යන්තමින් හෝ නිමිත්තක් වඩවා ගැනීමට අවස්ථාව ඇත. එය තම බුද්ධි පරිමාණයේ හා විචාරාත්මක ප්‍රවීණත්වයේ ප්‍රමාණය අනුවය. වර්තමාන චර්යා රටාව ද ඉදිරි ආත්මභාවය කෙරෙහි බලපාන අන්දම බුදු දහමේ මනාව පැහැදිලි කර ඇත.
වර්තමාන චර්යා රටාවද ඉදිරි ආත්මභාවය කෙරෙහි බලපානබව මනාව පැහැදිලි කර ඇත්තේ කුමකද?
බුදු දහමේ